KOMISIJOS REGLAMENTAS (EB) Nr. 1633/2006
2006 m. lapkričio 3 d.
iš dalies keičiantis reglamentus (EB) Nr. 2771/1999 ir (EB) Nr. 1898/2005 dėl parduodamo intervencinio sviesto atvežimo saugoti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 straipsnį,
kadangi:
(1)
1999 m. gruodžio 16 d. Komisijos reglamento (EB) Nr. 2771/1999, nustatančio išsamias Tarybos reglamento (EB) Nr. 1255/1999 taikymo taisykles dėl intervencijos sviesto ir grietinėlės rinkoje (2), 21 straipsnyje nustatyta, kad parduodamas intervencinis sviestas turi būti atvežtas saugoti iki 2006 m. sausio 1 d.
(2)
2005 m. lapkričio 9 d. Komisijos reglamento (EB) Nr. 1898/2005, nustatančio išsamias Tarybos reglamento (EB) Nr. 1255/1999 įgyvendinimo taisykles, taikomas grietinėlės, sviesto ir koncentruoto sviesto realizavimo Bendrijos rinkoje priemonėms (3), 1 straipsnio a punkte nustatyta, kad pagal Reglamento (EB) Nr. 1255/1999 6 straipsnio 2 dalį nupirktas intervencinis sviestas, skirtas parduoti sumažintomis kainomis, turi būti paimtas saugoti iki 2006 m. sausio 1 d.
(3)
Atsižvelgiant į padėtį sviesto rinkoje ir sviesto kiekį intervencinėse saugyklose, iki 2006 m. gegužės 1 d. į saugyklas atvežtas sviestas turi būti pateiktas pardavimui.
(4)
Todėl reglamentus (EB) Nr. 2771/1999 ir (EB) Nr. 1898/2005 reikėtų atitinkamai iš dalies pakeisti.
(5)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2771/1999 21 straipsnyje data „2006 m. sausio 1 d.“ pakeičiama į „2006 m. gegužės 1 d.“.
2 straipsnis
Reglamento (EB) Nr. 1898/2005 1 straipsnio a punkte data „2006 m. sausio 1 d.“ pakeičiama į „2006 m. gegužės 1 d.“.
3 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. lapkričio 3 d.